
**RENDEZVÉNY BESZÁMOLÓ**

NAGYMAROS

Város Önkormányzata



**2022**

**MÁLENKIJ ROBOT MEGEMLÉKEZÉS**

**2022. január 16.**

Az idei évben, Zebegény és Kismaros után Nagymaros következett egy méltó megemlékezés megszervezésével a málenkij robotra elhurcoltakról, a Német Nemzetiségi Önkormányzat szervezésében, Nagymaros Város Önkormányzata támogatásával.



**MÁRCIUS 15. VÁROSI ÜNNEPSÉG**

**2022. március 14.**

Az 1848-as forradalom évfordulójára szerveztünk ünnepséget a művelődési házba. Közreműködtek, a Nagymarosi Kittenberger Kálmán Általános Iskola tanulói, a Nagymarosi Férfikórus és a Dunakanyar Szimfonikus Zenekar.



**NAGYMAROSI GYERMEKNAP**

**2022. május 29.**

A gyermekeknek kedveskedtünk délelőtti programjainkkal és az Iszkiri Gyerekzenekar koncertjével, a művelődési házban.



Szintén nagy sikere volt az ugrálóvárnak, melyet a Német Nemzetiségi Önkormányzatnak köszönhettünk.



**TRIANON MEGEMLÉKEZÉS**

**2022. június 4.**

Az Országzászlónál emlékeztünk meg Trianonról, a Nemzeti Összetartozás Napján.



**NAGYMAROSI SPORTNAP**

**2022. június 12.**

Nagymaros FC-vel és a Cédrus Egyesülettel közösen került megrendezésre a sportnap a focipályán.



Sajnos kevés embert mozgatott meg az esemény, de akik ott voltak, családias hangulatban sportolhattak és vetélkedhettek.



**SZENT ISTVÁN NAPI BORÜNNEP**

**2022. augusztus 19-20.**

Az év egyik legnagyobb rendezvénye a Szent István Napi Borünnep.

A rendezvény 2014-ben került elsőként megrendezésre a Nagymarosi Borbarátok Köre ötletére és pályázati forrásának hatására. Azóta apróbb változásokat megélt, a fő vonal mégis megmaradt: helyi egyesülettel együttműködve a borászatokat meginvitálva a Dunakanyarba olyan programokat kínálni 1-2-3 napig, ami méltó a városhoz és az augusztus 20-i ünnepséghez.



Idén 13 borvidék – Balatonfelvidék, Badacsony, Dél-Balaton, Eger, Erdély, Garam-mente, Mátra, Mór, Neszmély, Sopron, Pannonhalma, Szekszárd, Tokaj,Villány,- több mint 20 pincészete mutatta be kiváló nedűit. Pezsgő és koktél bárunkban hűsítő pezsgőket, és a rendezvény koktélját a Marosi Kéket lehetett megkóstolni.

19-én pénteken a rendezvény koradélután a Nagymarosi Ütősök nagyszerű fellépésével kezdődött.



Ezt követte Kovácsovics Fruzsina gyermek műsora kicsik és nagyon örömére, a wildenrosen táncegyüttes pedig vidám hangulatot teremtett a kőszínpadnál.

Emlékezve arra, hogy volt egyszer egy művésztelep a városban, Nagymaroson élő és alkotó művészek tárlatát is megtekinthették az érdeklődők a művelődési házban.

Helyi fiatalok mutatták meg tehetségüket a Napkorong együttes zenélt, a FISH! előzenekaraként.

Végül az időjárás bizonytalansága ellenére, a hatóságok engedélyezték a tűzijáték megtartását sokunk örömére.

Augusztus 20-án délelőtt a városi ünnepséggel folytatódott a Szent István Napi Borünnep a művelődési házban. 2022. augusztus 20. díjazottjai:

Nagymaros Város Díszpolgára címet adományozott: Ivor Andrásné részére.

Pro Urbe emlékérmet adományozott: a Misztrál Együttes részére, (Heigl László, Heinczinger Miklós, Pusztai Gábor, Tóbisz Tinelli Tamás, Török Máté, Szalai Zoltán).

Nagymaros Ifjúságáért nevelési-oktatási szakmai díjat adományozott: Philippné Jung Rita részére, Harangozó Károlyné részére.

Nagymaros Város Közszolgálatáért elismerő oklevelet adományozott: Valentin Annabella részére.



Délután a Dunakanyar Fúvósegyüttes, Operett műsor és Roy és Ádám trió szórakoztatta az ide látogatókat.



Este, ifj. Csoóri Sándor zenekara, az Ötödik évszak muzsikált, melyet a Derby együttes zárt egy remek utcabállal.

Mind a két nap neves zenészek léptek fel párhuzamosan a Hénigli színpadunkon a borutcában.

Jó volt látni a kisebb-nagyobb társaságokat, beszélgetve, zenét hallgatva, élvezve a jobbnál-jobb nedűket, ételeket, műsorokat.

**CSÍPŐS FESZTIVÁL**

**2022. augusztus 28.**

Tizedik alkalommal rendeztük meg a Csípős Fesztivált. Nagymaros szokás szerint, csípősbe öltözött a nyár utolsó szombatján. Közel 40 csípős kiállító érkezett hozzánk az egész országból és a határon túlról is, mely kiállítók részvételét Nagy Gábornak köszönhetjük.

A város összes vendéglátóhelye csatlakozott csípős pontként a fesztiválhoz, a csípős pontokon különlegességekkel várták az idelátogatókat a Fesztivál alkalmából.



A csípős programok mellett koncertekkel színesítettük a napot, felléptek: Denver Bob Hobbes, Szekeres és Barbaro, valamint a Vidám Jack együttes.

Kézműves foglalkozások és gyermekprogramok várták a legkisebbeket.



A közönség megválasztotta a Fesztivál kedvenc szószát, és a kedvelt csípős evőverseny sem maradhatott el. Nagyon sokan látogattak el hozzánk ezen a szép napsütéses csípős napon az ország minden részéről és a határon túlról is.



**KITTENBERGER KÁLMÁN NAP**

**2022. szeptember 18.**

Nagymaros Város Önkormányzata, az Ipoly Erdő Zrt. és a Börzsöny Kapuja Innovációs Klaszter együttes szervezésében tartottuk meg ismételten a Kittenberger Kálmán Napot, a vadászat és a természetvédelem jegyében.

A megnyitót követően a Kittenberger Kálmán Nap egész vasárnap számos érdekes programot kínált mindenkinek.

A művelődési házban trófeakiállítás, a Duna parton vadfőző verseny, továbbá horgászverseny várta az érdeklődőket.

A kőszínpadon koncertet adott a Dunakanyar Fúvósegyüttes. A Bethlen házban vadászati szimulátoros lövészetet próbálhattak ki a jelentkezők a Honvédelmi Sportszövetség jóvoltából.

Reggel 8 órától készültek az ételek a főzőverseny helyszínén, ahol 7 csapat vadhúsból főzte a finomabbnál finomabb ételeket.



A programot solymász bemutató, kutyaszépségverseny, filmvetítés, majd Somos Zoltán Kittenberger kutató előadása színesítette.

A művelődési házban levetítették Kittenberger az utolsó vadászat című filmet, melynek főszereplője Bodrogi Gyula, a Nemzet színésze volt, akivel a Kittenberger film kapcsán kötetlen beszélgetésre is lehetőség volt.

Az érdeklődők megtekinthették a Sylvia lakot, és a művelődési házban rendezett fotókiállítást.

Fotópályázatot hirdettünk, melynek témája Nagymaros és a Börzsöny természeti kincsei.

A pályázat eredményhirdetése és a fotók kiállítása kapcsolódott az eseményhez. A legszebb fotókból készítjük el a jövő évi naptárt.

Délután a DeciBand zenekar gondoskodott a jó hangulatról.

A nap egyik fénypontja a kutyaszépségverseny, melyet mint mindig, most is nagy érdeklődés övezte.



Bízunk benne, hogy idén is méltó megemlékezés volt Kittenberger Kálmánról, az Afrika-kutató, zoológus, tanár, vadász és természettudományi íróról.

Ennek a rendezvénynek megvalósulását a következő támogatóknak köszönhetjük:

Bethlen Gábor Alapkezelő Zrt., Ipoly-Erdő Zrt., Börzsöny Kapuja Innovációs Klaszter, Honvédelmi Sportszövetség, Német Nemzetiségi Önkormányzat, Egy a Természettel Nonprofit Kft., Nagymarosi Kékduna Horgász Egyesület, Váci Rendőrkapitányság, Nokedli Étterem, La Fleur by Nora virágbolt, Sakura Cukrászda, SzeszDonald’s Italkereskedés.



**IDŐSEK VILÁGNAPJA**

**2022. október 2.**

Idősek Világnapja alkalmából, polgármester úr köszöntötte a nagymarosi szépkorúakat a művelődési házban, október 2-án vasárnap délután.

Ebben az évben 9 házaspár ünnepelte az 50. házassági évfordulójukat. Emléklappal és ajándékkal köszöntöttük Őket.



Az ünnepi műsort a Nagymarosi Férfikar kezdte meg és a HungarOperett vidám műsora következett.



**MEGEMLÉKEZÉS ’56**

**2022. október 23.**

